Publication: Magyar Közlöny
Issue: MK-2001-148 (Year: 2001, Number: 148)
Era: 1990-2004
Section: 1997. évi LXXX. törvény (a továbbiakban: Tbj.) végrehajtására kiadott 195/1997. (XI. 5.) Korm. rendelet (a továbbiakban: R.) 4/A. §-a helyébe a következő rendelkezés lép:
Paragraph Index: 328

8. § Az R. 19. §-a helyébe a következő rendelkezés lép: „(1) A Tbj. 51. §-ának (1) bekezdésében meghatározott tagdíjbevallásban az összes, a tárgyhónapban foglalkoztatott, az adott magánnyugdíjpénztárhoz tartozó pénztártag adatait fel kell tüntetni. A bevallást oly módon kell teljesíteni, hogy abból megállapítható legyen az az időtartam, amelyre tagdíjfizetés történt. Közölni kell azt az időtartamot, amely alatt a biztosítottnak nem volt nyugdíjjárulékalapot képező jövedelme, megjelölve annak okát is, továbbá azt is, ha a biztosítottnak a foglalkoztatónál fennálló biztosítási jogviszonya (tagdíjfizetést megalapozó jogviszonya) a tárgyhónapban keletkezett, vagy megszűnt. A bevallásban külön kell feltüntetni a nyugdíjjárulék alapját képező jövedelmet (összeget), a Tbj. 33. §-ában meghatározott tagdíjat és az Mpt. 26. § (5) bekezdése alapján a vállalt tagdíjkiegészítés összegét. A tagdíjkiegészítés összegét meg kell bontani a foglalkoztató, illetve a pénztártag által vállalt részre.”

Source: https://magyarkozlony.hu/hivatalos-lapok/73356529193d82db7230c04e92d980e50a4fb315/dokumentumok/6e58ed0e024d2d4e168964501865fcdf2a9f2231/letoltes